Ρομπέρτο Χιμένεθ Γκάγκο

Ο **Ρομπέρτο Χιμένεθ Γκάγκο** γεννημένος στις 10 Φεβρουαρίου 1986 στη Μαδρίτη), γνωστός επίσης ως **Ρομπέρτο**, είναι πρώην Ισπανός επαγγελματίας ποδοσφαιριστής ο οποίος αγωνιζόταν στη θέση του τερματοφύλακα.

## Συλλογική Καριέρα
### Ατλέτικο Μαδρίτης
Προερχόμενος από τα τμήματα υποδομής της Ατλέτικο Μαδρίτης, ο Ρομπέρτο αγωνίστηκε κυρίως με την δεύτερη ομάδα του συλλόγου, συμμετέχοντας στις αποστολές της πρώτης ομάδας μονάχα όποτε υπήρχαν προβλήματα τραυματισμών ή τιμωριών. Έπειτα από μαζική επιβολή τιμωριών σε παίκτες της πρώτης ομάδας του συλλόγου, ο Ρομπέρτο πραγματοποίησε το ντεμπούτο του με την πρώτη ομάδα, αγωνιζόμενος σε μια εκτός έδρας ήττα με σκορ 1–2 απέναντι στην Οσασούνα στις 22 Δεκεμβρίου 2005. Τελικά, παραχωρήθηκε ως δανεικός για τη σεζόν 2007–08 στη Χιμνάστικ ντε Ταραγόνα, ομάδα της δεύτερης κατηγορίας, αποτελώντας βασική επιλογή του προπονητή του συλλόγου.

Τον Ιούλιο του 2008, ο Ρομπέρτο ενημερώθηκε ότι δεν υπολογίζεται από την ομάδα, με αποτέλεσμα την πώλησή του στην, επίσης ομάδα της Πριμέρα Ντιβιζιόν, Ρεκρεατίβο Ουέλβα ως μέρος της συμφωνίας επί της μεταγραφής του Φλοράν Σινάμα Πονγκόλ στους Μαδριλένους. Η Ατλέτικο, ωστόσο, διατήρησε οψιόν επαναγοράς του παίκτη. Στη διάρκεια της πρώτης του σεζόν, η οποία ολοκληρώθηκε με τον υποβιβασμό της Ουέλβα, περιορίστηκε μονάχα σε συμμετοχές στο Κόπα ντελ Ρέι.

Στις 13 Ιουλίου 2009, ο Ρομπέρτο επέστρεψε στην Ατλέτικο, έπειτα από καταβολή ποσού της τάξεως των €1.250.000 στους Ανδαλουσιάνους, με τον παίκτη να βάζει την υπογραφή του σε συμβόλαιο διάρκειας τριών ετών. Αυτό συνέβη έπειτα από τις ταυτόχρονες αποχωρήσεις των Λέο Φράνκο και Γκρεγκορί Κουπέ από τους *Colchoneros*.

Καθώς ο βασικός τερματοφύλακας του συλλόγου, Σέρχιο Ασένχο, είχε κληθεί για το Παγκόσμιο Κύπελλο U-20 του 2009, ο Ρομπέρτο προωθήθηκε στο βασικό σχήμα του συλλόγου, με την πρώτη του συμμετοχή να είναι μια ήττα της ομάδας του με σκορ 2–5, εκτός έδρας, απέναντι στην Μπαρτσελόνα στις 19 Σεπτεμβρίου. Λίγο καιρό αργότερα τραυματίστηκε και, όταν επέστρεψε, βρέθηκε να αποτελεί τρίτη επιλογή στην ιεραρχία των τερματοφυλάκων του συλλόγου πίσω από τον Ασένχο και τον νεαρό Νταβίντ ντε Χέα. Ωστόσο, προς το τέλος της μεταγραφικής περιόδου του Ιανουαρίου του 2010, συμφωνήθηκε ο δανεισμός του στην, παλεύουσα για την αποφυγή του υποβιβασμού, Ρεάλ Σαραγόσα έως το τέλος της σεζόν, όπου και κατάφερε να υποβιβάσει στη θέση του αναπληρωματικού τον Αργεντινό Χουάν Πάμπλο Καρίσο, βοηθώντας τους Αραγονέζους να γλιτώσουν τελικά τον υποβιβασμό.

### Μπενφίκα
Στις 25 Ιουνίου 2010, επιβεβαιώθηκε η απόκτηση του Ρομπέρτο από την Μπενφίκα έναντι ποσού ύψους €8.500.000. Στις πρώτες του τρεις συμμετοχές, με την πρώτη να είναι απέναντι στην Πόρτο για το Πορτογαλικό Σούπερ Καπ της σεζόν, οι εμφανίσεις του ήταν μέτριες, καθώς ο ομάδα της Λισαβόνας γνώρισε τρεις ήττες, δεχόμενος, ταυτόχρονα, συνολικά έξι γκολ. Έμεινε στον πάγκο για την τρίτη αναμέτρηση πρωταθλήματος για τη σεζόν, η οποία ήταν εντός έδρας απέναντι στη Βιτόρια Σετούμπαλ, ωστόσο υποχρεώθηκε να εισέλθει ως αλλαγή στη θέση του Ζούλιο Σέζαρ ο οποίος είχε αποβληθεί για φάουλ εντός της μεγάλης περιοχής, στο 20ό λεπτό του αγώνα, όπου και απέκρουσε το πέναλτι που ακολούθησε από τον Ούγο Λεάλ, σε μια τελική νίκη της ομάδας του με σκορ 3–0.

Με το τέλος της σεζόν 2010–11, ο Ρομπέρτο βρέθηκε να μην υπολογίζεται, πλέον, από την Μπενφίκα, μετά και από τις αφίξεις των Αρτούρ και Εντουάρντο.

### Επιστροφή στην Σαραγόσα
Την 1η Αυγούστου 2011, ο Ρομπέρτο επέστρεψε στη Σαραγόσα, με τον κόστος της μεταγραφής να ανέρχεται στα €8.600.000, σε μια αγορά η οποία χρηματοδοτήθηκε σχεδόν εξ ολοκλήρου από μια εταιρεία στην οποία ανήκει η Σαραγόσα, η οποία και κατέχει ποσοστό της τάξεως του 99% επί των δικαιωμάτων του παίκτη. Ωστόσο, αναφέρθηκε αργότερα ότι πίσω από τη μεταγραφή βρισκόταν επενδυτικός όμιλος με ενασχόληση στο χώρο του ποδοσφαίρου.

Κατά την πρώτη του σεζόν στη διάρκεια της δεύτερης θητείας του, αγωνίστηκε στο σύνολο των 38 αναμετρήσεων της ομάδας του για το πρωτάθλημα, καθώς αυτή κατάφερε εκ νέου να γλιτώσει τον υποβιβασμό, μετά και την τελευταία αγωνιστική της σεζόν. Αγωνίστηκε και πάλι ως βασικός για τη σεζόν 2012–13, ωστόσο η ομάδα τελικώς υποβιβάστηκε έπειτα από συνεχόμενη παρουσία διάρκεια τεσσάρων ετών στην ελίτ του ισπανικού ποδοσφαίρου.

### Δεύτερη παρουσία στην Ατλέτικο
Στις 26 Ιουλίου 2013, ο Ρομπέρτο επέστρεψε στην Ατλέτικο Μαδρίτης, υπογράφοντας συμβόλαιο διάρκειας τεσσάρων ετών, έπειτα από συμφωνία με την Μπενφίκα, με τον πρώτο να παραχωρείται άμεσα ως δανεικός στον Ολυμπιακό Πειραιώς.

Στις 5 Νοεμβρίου 2013, ο Ρομπέρτο έλαβε τον τίτλο του MVP για την εμφάνισή του απέναντι στην πρώην ομάδα του, Μπενφίκα, σε μια νίκη με σκορ 1–0 στο Νέο Φάληρο για το Τσάμπιονς Λιγκ της σεζόν.

### Ολυμπιακός Πειραιώς
;2013-14
Στις 5 Φεβρουαρίου του 2014, η διοίκηση της ΠΑΕ Ολυμπιακός ανακοίνωσε την επίσημη αγορά των δικαιωμάτων του Ρομπέρτο, ο οποίος συμφώνησε για συμβόλαιο τετραετούς διαρκείας. Ένα αξιοσημείωτο συμβάν, σχετικά με την ανακοίνωση της μεταγραφής του, στην ομάδα του Ολυμπιακού ήταν ότι έγινε εν ώρα αγώνα από τα μεγάφωνα του γηπέδου Καραϊσκάκης, γνωρίζοντας, φυσικά, αποθέωση ο Ρομπέρτο από τους φιλάθλους του Ολυμπιακού, στο άκουσμα της είδησης. Παρόλα αυτά, η προσφορά του συμβολαίου ανήλθε στα €6.000.000 και ήταν τετραετούς διάρκειας. 

Ο Ρομπέρτο, στην πρώτη του χρονιά στον Ολυμπιακό έκανε πολύ καλές εμφανίσεις, όπως αυτή εναντίον της Μπενφίκα, μάλιστα τα Μέσα του είχαν δώσει το προσωνύμιο *Άγιος Ρομπέρτο*, ελέω των πολλών και δύσκολων επεμβάσεών του (1-0 είχε κερδίσει ο Ολυμπιακός σε εκείνον τον αγώνα). Ο Ρομπέρτο, εκείνη τη χρονιά πανηγύρισε και ένα πρωτάθλημα Ελλάδος.

;2014-15
Η επόμενη σεζόν τον βρήκε πάλι βασικό στην ομάδα του Ολυμπιακού. Μάλιστα, έκανε και σε αυτή τη σεζόν μία αξιομνημόνευτη εμφάνιση, αυτή τη φορά, κόντρα στη Γιουβέντους (τελικό σκορ: 1-0 υπέρ του Ολυμπιακού.΄Στις 22 Ιουνίου του 2016 ο Ισπανός γκολκίπερ αποχώρησε για την πατρίδα του για λογαριασμό της Εσπανιόλ.

### Εσπανιόλ
Στις 22 Ιουνίου 2016, ο Ρομπέρτο αποκτήθηκε από την Εσπανιόλ, έναντι 3,5 εκατομμυρίων ευρώ.

## Διακρίσεις
;Ατλέτικο Μαδρίτης
* Γιουρόπα Λιγκ: 2009–10

;Μπενφίκα
* Λιγκ Καπ Πορτογαλίας: 2010-11

;Ολυμπιακός 
* 3 Πρωταθλήματα Ελλάδας: 2013-14, 2014-2015, 2015–16
* 1 Κύπελλο Ελλάδας: 2014-2015

## Στατιστικά Καριέρας

*Τελευταία ενημέρωση στις 22 Ιουνίου 2016

## Παραπομπές


## Εξωτερικοί Σύνδεσμοι
*Επίσημο προφίλ από την Ρεάλ Σαραγόσα 
*Προφίλ από το BDFutbol
*Προφίλ από το Futbolme 
*
*Προφίλ από το Transfermarkt

Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΚΓ Ταρραγόνα
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Μάλαγα ΚΦ
Κατηγορία:Ξένοι ποδοσφαιριστές στην Πορτογαλία